Aug 30,2017
హచిసన్‌కు ఐటీ శాఖ భారీ జరిమాన
న్యూఢిల్లీ : హచిసన్‌ తన భారత వ్యాపారాలను వొడాఫోన్‌కు విక్రయించిన సమయంలో భారీ మొత్తంలో పన్ను ఎగవేసిన విషయం తెలిసిందే. ఈ అంశం మరోమారు తెరపైకి వచ్చింది. ఈ విషయంలో బిలియనీర్‌ లీ కా సింగ్‌కు చెందిన హచిసన్‌ హోల్డింగ్స్‌ లిమిటెడ్‌కు ఆదాయపు పన్ను శాఖ వడ్డీ, డిమాండ్‌ పన్ను, జరిమాన తదితరాలు కలుపుకుని రూ.32,320 కోట్లు చెల్లించాలని నోటీసులు జారీ చేసింది. 2007లో బ్రిటన్‌కు చెందిన వొడాఫోన్‌కు హచిసన్‌ తన భారత మొబైల్‌ వ్యాపారాన్ని 11 బిలియన్‌ డాలర్లకు విక్రయించింది. ఈ ఒప్పందంలో హచిసన్‌ అనుచిత లబ్ది పొందిందని, ఇందుకోసం రూ.7,900 కోట్లు పన్ను చెల్లించాలని ఆ సమయంలో ఐటీ శాఖ నోటీసులు ఇచ్చింది. 10 సంవత్సరాలు గడిచిన ఇప్పటికీ హచిసన్‌ స్పందించకపోవడంతో దీనిపై తాజాగా రూ.16,430 కోట్ల వడ్డీ, మరో రూ.7,900 కోట్ల జరిమాన విధించింది. మొత్తంగా రూ.30,230 కోట్లు చెల్లించాలని భారత ఐటీ శాఖ తమకు నోటీసులు జారీ చేసిందని హచిసన్‌ ఫైలింగ్‌లో పేర్కొంది.
మీ స్నేహితులకు రికమెండ్ చెయ్యండి